**Egyre kevesebben lesznek influenzások**

**Az influenza figyelőszolgálatban résztvevő orvosok jelentései alapján végzett becslés szerint 2017. április 24. és április 30. között (2017. 17. hetében) a megye területén 116 fő, az előző hetinél 3,4%-kal kevesebb beteg fordult orvoshoz influenzaszerű tünetekkel.**

A 100 ezer lakosra vonatkoztatott megyei megbetegedési arány 27,6%ooo volt. A területi megbetegedési arány a Székesfehérvári Járási Hivatal Népegészségügyi Osztály illetékességi területén 51,8%ooo, a Dunaújvárosi Járási Hivatal Népegészségügyi Osztály illetékességi területén és a Móri Járási Hivatal Népegészségügyi Osztály illetékességi területén továbbra sem jelentettek megbetegedést. Az influenza aktivitás az átlagos megbetegedési arány alapján az alacsony tartományban van.

Az elmúlt héthez viszonyítva az influenzaszerű tünetekkel orvoshoz forduló betegek 35,7%-a a 0-14 éves; 42,9%-a a 15-34 éves; 17,9%-a a 35-59 éves; 3,6%-a a 60 éves, illetve az e feletti korosztályba tartozott.

Influenzaszerű megbetegedések halmozódásáról a 17. héten sem érkezett jelentés.

Megyénk területéről a jelentés írásáig az előzőekben már jelzett 36 influenza A, 1 influenza B és 9 légúti óriássejtes vírust azonosítottak.

Influenza figyelőszolgálat adatai (megbetegedési arány 100 ezer lakosra) 2016/2017. évi influenza szezonban, Fejér megyében:

|  |  |  |  |
| --- | --- | --- | --- |
| **Járási Népegészségügyi Osztály illetékességi területe** | **15. hét** | **16. hét** | **17. hét** |
| Dunaújváros, Sárbogárd | 0,0 | 0,0 | 0,0 |
| Mór, Bicske | 0,0 | 0,0 | 0,0 |
| Székesfehérvár | 37,0 | 53,7 | 51,8 |
| **FEJÉR MEGYE** | **19,7** | **28,6** | **27,6** |

Székesfehérvár, 2017. május 4.

A tájékoztatást adta a Fejér Megyei Kormányhivatal Népegészségügyi Főosztálya